Stanovisko Komisie podľa článku 251 odsek 2 tretí pododsek bod (c) Zmluvy o ES, k zmenám Európskeho parlamentu v spoločnom stanovisku Rady k návrhu na nariadenia Európskeho Parlamentu a Rady o preprave odpadov ktorým sa mení a dopĺňa návrh Komisie podľa článku 250, odsek 2 Zmluvy o ES /* KOM/2005/0641 v konečnom znení - COD 2003/0139 */





[pic] | KOMISIA EURÓPSKYCH SPOLOČENSTIEV | Brusel, 1.12.2005 KOM(2005) 641 v konečnom znení 2003/0139 (COD) STANOVISKO KOMISIE podľa článku 251 odsek 2 tretí pododsek bod (c) Zmluvy o ES, k zmenám Európskeho parlamentu v spoločnom stanovisku Rady k návrhu na NARIADENIA EURÓPSKEHO PARLAMENTU A RADY o preprave odpadov KTORÝM SA MENÍ A DOPĹŇA NÁVRH KOMISIE podľa článku 250,odsek 2 Zmluvy o ES 2003/0139 (COD) STANOVISKO KOMISIE podľa článku 251 odsek 2 tretí pododsek bod (c) Zmluvy o ES, k zmenám Európskeho parlamentu v spoločnom stanovisku Rady k návrhu na NARIADENIA EURÓPSKEHO PARLAMENTU A RADY o preprave odpadov 1. ÚVOD V čLÁNKU 251 ODS. 2 TRETÍ PODODSEK PÍSM. C) ZMLUVY O ES SA USTANOVUJE, žE KOMISIA MÁ PREDLOžIť STANOVISKO K POZMEňUJÚCIM NÁVRHOM EURÓPSKEHO PARLAMENTU PRIJATÝM V DRUHOM čÍTANÍ. STANOVISKO KOMISIE K 62 POZMEňUJÚCIM NÁVRHOM PRIJATÝM PARLAMENTOM JE UVEDENÉ NIžšIE. 2. CHRONOLÓGIA NÁVRH KOM(2003)379, KONEčNÉ znenie – 2003/0139(COD), bol predložený Európskemu parlamentu a Rade 30. júna 2003. Európsky parlament vydal svoje stanovisko v prvom čítaní 19. novembra 2003. Európsky hospodársky a sociálny výbor vydal svoje stanovisko 28. januára 2004. Uskutočnili sa konzultácie s Výborom regiónov, ktorý však nepredložil stanovisko. Podľa článku 250 ods. 2 predložila Komisia po vydaní stanoviska Európskeho parlamentu svoj zmenený a doplnený návrh KOM(2004)172, konečné znenie, Európskemu parlamentu a Rade 9. marca 2004. Podľa článku 251 ods. 2 Zmluvy o ES prijala Rada 24. júna 2005 spoločnú pozíciu. Komisia predložila svoje oznámenie o spoločnej pozícii Rady KOM(2005)303, konečné znenie, Európskemu parlamentu 1. júla 2005 a Európsky parlament prijal svoje stanovisko v druhom čítaní 25. októbra 2005. 3. DÔVOD NÁVRHU NÁVRH MÁ šTYRI HLAVNÉ CIELE: - implementácia rozhodnutia Rady OECD C(2001)107 zo 14. júna 2001 v rámci komunitárneho práva. - riešenie problémov, ktoré sa vyskytujú pri uplatňovaní, správe a presadzovaní nariadenia z roku 1993 a zabezpečenie väčšej prehľadnosti právnej úpravy. - presadzovanie globálnej harmonizácie v oblasti cezhraničnej prepravy odpadov. - konsolidácia štruktúry článkov nariadenia. 4. Stanovisko Komisie k pozmeňujúcim návrhom Európskeho parlamentu Európsky parlament prijal 25. októbra 2005 62 pozmeňujúcich návrhov k spoločnej pozícii Rady. Komisia môže prijať v plnom rozsahu všetky jednotlivé pozmeňujúce návrhy, ako sú uvedené ďalej. Špecifické otázky, v ktorých Komisia nemôže súhlasiť so spoločnou pozíciou, sú vymedzené v oznámení Komisie o spoločnej pozícii Rady KOM(2005)303, konečné znenie. Pozmeňujúce návrhy 1, 2, 102 a 104 týkajúce sa odôvodnení objasňujú príslušné ustanovenia a uľahčujú uplatňovanie nariadenia. Pozmeňujúci návrh 103 sa vzťahuje na bezpečné a environmentálne šetrné riadenie v oblasti demontáže lodí a na vyvíjané úsilie zamerané na ustanovenie povinných požiadaviek na globálnej úrovni v tejto súvislosti. Pozmeňujúcim návrhom 6 sa z uplatňovania nariadenia vylučujú určité prípady, v ktorých by uplatňovanie tohto nariadenia bolo vzhľadom na odpady vznikajúce vo vozidlách, vlakoch, na lodiach a v lietadlách neprimerané. Pozmeňujúcimi návrhmi 12 , 17-22, 26, 32, 38, 40-45, 47-50, 53, 55, 57-62, 70, 79-80, 90, 105 a 108 sa objasňujú príslušné ustanovenia a zlepšuje konzistentnosť rôznych ustanovení nariadenia. Pozmeňujúcim návrhom 14 sa uľahčuje realizácia programov spätného odberu iných ako nebezpečných odpadov. Pozmeňujúcimi návrhmi 29 a 36 sa príslušným orgánom štátu tranzitu umožňuje vzniesť v odôvodnených prípadoch určité námietky voči preprave odpadov. Pozmeňujúcimi návrhmi 63, 106, 110, 111 a 113 sa posilňujú kontroly prepravy odpadov a presadzovanie nariadenia. Pozmeňujúcim návrhom 112 sa prispieva k lepšiemu uplatňovaniu nariadenia. Pozmeňujúcimi návrhmi 71-75 a 77 sa zabezpečuje úplná jasnosť vzhľadom na právny stav v súvislosti s prepravou odpadov do Bulharska a Rumunska počas prechodných období uplatniteľných podľa zmluvy o pristúpení pre tieto krajiny. Pozmeňujúcimi návrhmi 84-85 sa prispieva k ďalšiemu zosúladeniu s Bazilejským dohovorom z 22. marca 1989 o riadení pohybu nebezpečných odpadov cez hranice štátov a ich zneškodňovaní. Pozmeňujúcim návrhom 109 sa zvyšuje transparentnosť a informovanosť v súvislosti s prepravou odpadov a zároveň sa zaručuje dôvernosť podľa vnútroštátnych alebo komunitárnych právnych predpisov. 5. ZÁVER Podľa článku 250 ods. 2 Zmluvy o ES Komisia mení a dopĺňa svoj návrh tak, ako je uvedené v predchádzajúcom texte.